AMATA อวดกำไรเจ๋ง
นับว่าฟอร์มเจ๋งสำหรับ AMATA ที่มีการประกาศงบการเงินในช่วงไตรมาส 2 ได้ดี เพราะถือว่ากำไรสุทธิไตรมาส 2 ปี 2562 สูงกว่าที่นักวิเคราะห์ และตลาดฯ คาดการณ์ไว้
นับว่าฟอร์มเจ๋งสำหรับ AMATA ที่มีการประกาศงบการเงินในช่วงไตรมาส 2 ได้ดี เพราะถือว่ากำไรสุทธิไตรมาส 2 ปี 2562 สูงกว่าที่นักวิเคราะห์ และตลาดฯ คาดการณ์ไว้
17 ส.ค. 2562

คุณค่าบริษัท
นับว่าฟอร์มเจ๋ง สำหรับ บริษัท อมตะ คอร์ปอเรชัน จำกัด (มหาชน) หรือ AMATA ที่มีการประกาศงบการเงินในช่วงไตรมาส 2 ปี 2562 และงวด 6 เดือนแรก ทำได้ดีทีเดียว ! เพราะถือว่ากำไรสุทธิไตรมาส 2 ปี 2562 สูงกว่าที่นักวิเคราะห์ และตลาดฯ คาดการณ์กันไว้
สำหรับผลการดำเนินงานไตรมาส 2 สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 1,283.65  ล้านบาท จากงวดเดียวกันของปีก่อน 1,045.96 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 416.52 ล้านบาท หรือ 0.39 บาทต่อหุ้น จากงวดเดียวกันของปีก่อนมีกำไรสุทธิ 187.67 ล้านบาท หรือ 0.18 บาทต่อหุ้น เป็นผลมาจากการรับรู้รายได้จากการขายที่ดินที่เพิ่มขึ้นโดยเฉพาะที่ดินในนิคมฯ อมตะ ซิตี้ ระยอง
ส่วนผลการดำเนินงานงวด 6 เดือน สิ้นสุดวันที่ 30 มิถุนายน 2562 บริษัทมีรายได้รวมขยับขึ้นมาอยู่ที่ 2,367.20 ล้านบาท จากงวดเดียวกันของปีก่อน 2,155.37 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 693.27 ล้านบาท หรือ 0.65 บาทต่อหุ้น จากงวดเดียวกันของปีก่อนมีกำไรสุทธิ 601.09 ล้านบาท หรือ 0.56 บาทต่อหุ้น  เป็นผลมาจากการเติบโตของรายได้จากการขายที่ดินนิคมอุตสาหกรรมและรายได้ประจำ อีกทั้งกำไรขั้นต้นที่ปรับตัวสูงขึ้นยังช่วยสร้างความแข็งแกร่งให้กับกำไรสุทธิของบริษัทอีกด้วย
นอกจากนี้ผลประกอบการแกร่ง ทางบริษัทประกาศจ่ายเงินปันผลระหว่างกาล ตามมติการประชุมคณะกรรมการบริษัท ณ วันที่ 14 สิงหาคม 2562 ด้วยอัตราการจ่ายปันผลเป็นเงินสด 0.20 บาทต่อหุ้น โดยกำหนดวันที่ไม่ได้รับสิทธิปันผล (XD) คือวันที่ 28 สิงหาคม 2562  ส่วนวันที่จ่ายปันผลวันที่ 13 กันยายน 2562
หลังจากผลการดำเนินงานไตรมาส 2/2562 ดีกว่าที่คาด ทำให้นักวิเคราะห์คงประมาณการกำไรสุทธิปี 2562 ที่ 1,513 ล้านบาท เพิ่มขึ้น 32% จากงวดเดียวกันของปีก่อน
เนื่องจากประเมินภาพรวมการขายที่ดินครึ่งปีหลังยังคงดีต่อเนื่อง เป็นผลจากสงครามการค้าที่ยืดเยื้อ โดยปัจจุบันบริษัทมี Backlog รวมทั้งสิ้น 3.7 พันล้านบาท คาดจะรับรู้รายได้ในปีนี้ประมาณ 60% ในขณะเดียวกันบริษัทยังมีหนังสือแสดงเจตจำนง (LOI) อีกกว่า 1 พันล้านบาทที่คาดว่าจะสามารถเซ็นสัญญาขายได้ต่อไป
อีกทั้งคาดกำไรปันส่วนจากธุรกิจโรงไฟฟ้ายังช่วยหนุนรายได้รวมของบริษัท หลังจากที่เปิด COD ครบทั้ง 4 โรง รวมกำลังการผลิต 1,400 เมกะวัตต์ ทั้งนี้ในครึ่งปีหลังบริษัทมีแผนปิดซ่อมบำรุงโรงไฟฟ้าจำนวน 2 โรงในไตรมาส 3/2562
ผลดังกล่าวส่งผลให้ บล.เอเชีย เวลท์ แนะนำ “ซื้อ” ให้ราคาเป้าหมายปี 2563 ที่ 29.00 บาท
…
ผู้ถือหุ้นรายใหญ่
รายชื่อกรรมการ